港超聯 意外擔正 高銘浩：要再踢好啲
2024年05月22日 22:01
東網電視
更多新聞短片
高銘浩（藍衫）上半場送出助攻。（鄧文滔攝）
東方周三（22日）晚上在「中銀人壽香港超級聯賽」，以5比0大勝港會，其中年僅16歲的「細孖」高銘浩臨時獲安排正選上陣，表現令球迷眼前一亮，但他未感滿足，指出自己仍有很多進步空間。
由於原定擔正的巴拉克在熱身時受傷，因此東方立即改派「細孖」為正選，結果這位小將上半場向巴科爾送出助攻，助球隊先開紀錄，他對能夠擔正深感興奮，加上隊中其他經驗較豐富的球員亦向他作指點，使他未有感到怯場：「落到場只會諗點樣喺球迷面對表演，而且隊入面啲前輩都有教我點踢，令我踢得好放，就算對住啲外籍球員都唔會驚。」
雖然今場斬獲1個助攻兼得到不少球迷稱讚，但「細孖」認為自己仍有很大進步空間：「東方啲球迷對年輕球員好有愛，不斷鼓勵大家做得更好，希望之後再踢好啲，例如今日上半場踢得還可以，但換邊之後狀態有啲下滑，結果好快被教練換走，呢點要努力改善。」